VS001600
Datum: 1999-01-30T01:00:00.000+01:00
datum_sodbe_i_stopnje: 2005-01-05T00:00:00.000Z
podrocje: višina odškodnine za nepremoženjsko škodo
institut: telesne bolečine - strah
skupina: poškodbe glave in možganov in njihove posledice - poškodbe hrbtenice in reber in njihove posledice
fischer: lahki primeri
odskodnina: 850.000,00 SIT
opombe: II Ips 743/2006. Revizija tožeče stranke je bila zavrnjena.
sodisce: Vrhovno sodišče

## Oškodovanec

**Spol:**

ženska

**Starostna skupina:**

od 20 do 25 let

Študentka.

## Škodni dogodek

Prometna nesreča.

## Poškodba

Zvin vratne hrbtenice in udarnina na glavi.

## Telesne bolečine

700.000,00 SIT Neprestane hude telesne bolečine je trpela 14 dni, kolikor je skupaj prejemala analgetično terapijo. Občasne hude bolečine pa je imela ob pritisku na celeče se poškodbe in ob začetku fizikalne terapije. Trajale so kumulativno 1 dan. Lahke bolečine so trajale 14 dni, v obliki bolečin v vratu in kot glavoboli. Občasne lahke bolečine pa so se pojavljale ob spremembah vremena in preutrujenosti vratu. Te so trajale kumulativno teden dni in so se pojavljale leto dni po nezgodi.

#### Ambulantno zdravljenje

2 meseca je izvajala fizikalno terapijo doma in v zdravstvenem domu.

#### Rehabilitacija

Opravila je 18 kontrolnih pregledov pri kirurgu, nevrologu, nevropsihiatru in splošnem zdravniku.

#### Nevšečnosti med zdravljenjem

Oškodovanka je bila 8-krat izpostavljena rentgenskemu ionizirajočemu žarčenju. Trikrat so ji posneli EEG. Mehko oporo za vrat je stalno nosila 2 dni. Opora je bila neudobna in ji je preprečevala osebno higieno, jo ovirala pri hranjenju. V času nošenja opore je lahko nosila le obleke s široko vratno odprtino. Tri mesece je bila manj zmožna za dela, pri katerih bi morala do skrajnosti obračati glavo.

## Strah

150.000,00 SIT Utrpela je hud, a kratkotrajen primarni strah, saj je bilo poškodovanje zanjo nenaden, nepričakovan, boleč in za njeno telo agresiven dogodek. Pol leta je trpela intenziven sekundarni strah za izid zdravljenja. Sprva, do pregleda v urgentni ambulanti, je bila v strahu, da ima hujše notranje poškodbe glave in vratne hrbtenice. Kasneje pa je bila v strahu za izid zdravljenja, saj so delovne diagnoze kazale na pretres možganov.

---

ZOR člen 200, 203